***Plovimo s darovitima!***

**Ako si darovit učenik, događat će ti se:**

* da ti je sve prelagano i predugo traje
* da si nestrpljiv s vršnjacima jer su spori ili te ne razumiju
* da radiš s pola snage jer s u zadatci prelagani, a zadaće predosadne
* da si odsutan pod satom jer si zaokupljen pitanjima o smislu života i postanku svemira.

**Ako si darovit učenik događat će ti se i ovo:**

* da ćeš više uživati u učenju, otkrivanju i stjecanu znanja od druge djece
* da ćeš učiti brzo i s neobjašnjivom lakoćom
* da ćeš uživati u zahtjevnim problemskim zadatcima.

**Je li moje dijete darovito?**

Strastveni čitač koji guta knjige, stripove i druge tekstove, lakše i brže uočava uzročno posljedične veze u tekstu, brzo i s lakoćom usvaja nove pojmove i riječi, stvara priče, pjesme, slikovnice, igrokaze; izrađuje križaljke, kvizove i zagonetke, smišlja igre riječima – to je Vaše darovito dijete.

**Kreativan sam** – brzo razmišljam i stvaram mnoštvo ideja, crtam izume, izrađujem nešto od neoblikovanog materijala, stvari oko sebe vidim iz drugačijih, ponekad neobičnih kutova, na duhovit način pristupam uobičajenim situacijama, sklon sam maštanju i sanjarenju, iznimno sam predan i ne odustajem u ostvarivanju zamišljen ideje.

**Jeste li znali?**

Da darovite djece ima 3 – 5% u populaciji, ali većina njih ne ostvari svoje potencijale?

**Kako je biti roditelj darovitog djeteta?**

Biti roditelj darovitog djeteta velik je izazov u kojemu često zatreba savjet, razumijevanje i potpora. Neki roditelji nerado prihvaćaju da je njihovo dijete darovito …

… iz obzira prema drugom djetetu koje nije darovito,

… bojeći se odgovornosti u odgoju darovitog djeteta…

… iz straha da okruženje ne pomisli kako se „prave važni“.

***Ako mislite…***

…da će daroviti učenici uspjeti sami od sebe i bez naše potpore…

…da svi daroviti učenici vole školu i imaju odlične ocjene…

…da su daroviti učenici dobri baš u svemu…

…da su daroviti učenici plod svojih ambicioznih roditelja…

**…malena je vjerojatnost da ste u pravu. To su mahom naše predrasude**

**(Cvetković – Lay, 2015.).**

**Savjeti darovitima**

*Nema više usamljenih genijalaca. Stvori mrežu srodnih duša.*

*Nikada ne kritiziraj sljedeću prepreku - dok ju ne preskočiš.*

*Kad neki posao započenš, dovedi ga do kraja.*

*Uzimaj svako znanje koje ti se nudi. Nikada ne znaš za što će ti biti potrebno.*

Literatura:

Cvetković - Lay, J. (2002.), Darovito je, što ću sa sobom?

Cvetković - Lay, J. (2004.), Darovito je, što ću s njim?

Cvetković - Lay, J. (2021.), Priručnik za razvoj kompetencija učitelja

Katarina Pleić: prof. mentor